Միակ պատմությունը մարդն է — Profil.am
ԽՈՀԵՐ ԱՆՑՅԱԼԻՑ ԿԱՐԾԻՔ ՄՈՒԼՏԻՄԵԴԻԱ ՏԵՍԱՆՅՈՒԹ
1Հլս2020 Profil.amauthor90views
«Ես ունեմ միայն մի պատմություն՝ մարդը, միայն մարդն է հետաքրքրում ինձ։ Ես ուզում եմ նրան հանել ամբոխի միջից և վերադարձնել սեփական մտքին ու մարմնին։ Սրբապղծություն է, երբ մարդուն դարձնում են ամբոխի մասնիկ». Վիլյան Սարոյան։
Ես աշխարհ եկա 1908 թվականի օգոստոսի վերջին օրը, Ֆրեզնո քաղաքում, մահու չափ հոգնած — ձանձրացած և միաժամանակ զարմանքով, բարությամբ ու խինդով լեցուն: Հայրս՝ Արմենակ Սարոյանը, երեսունչորս տարեկան էր, մայրս՝ Թագուհի Սարոյանը՝ քսանվեց:
Մայրս կանոնավոր ուսում չէր ստացել, բայց սովորել է հայերեն կարդալ ու գրել: Նա սովորեց եւ անգլերեն կարդալ ու իր անունը կարողանում էր ստորագրել: Թեպետ վատ էր կարդում անգլերեն, դրա համար էլ մեկ-մեկ ուղղակի թերթերն էր աչքի անցկացնում…:
Վիլյամ անվան վերջին երկու տառը համընկնում են Արամ անվան վերջին երկու տառին: Եթե անունս ես ընտրելու լինեի, կարծում եմ, որ կընտրեի Արամ անունը: Արամ մորեղբոր մանկությունն ու պատանեկությունը ինձ համար անչափ հրապուրիչ են եղել. ես հիացած էի նրա եռանդով ու սրամտությամբ, եւ այդ անունն ինքնին՝ Սարոյան ազգանվան կողքին, շատ էի հավանում: Երկուսն էլ սազում էին իրար: Արամ անունը վաղուց ի վեր հայերի սիրած անուններից մեկն էր…:
Տեսանյութը վերցված է ShoghakatTV-ի youtube-ի ալիքից
Գրականություն Վիլյամ Սարոյան